कचरा निस्तारण नहीं, माहौल गरमाया
उदयपुरवाटी. नगर पालिका चेयरमैन प्रतिनिधि, ईओ पार्षण बणी क्षेत्र के लोगों से चर्चा करते हुए।
भास्कर न्यूज | उदयपुरवाटी
कस्बेमें कचरा निस्तारण की समस्या का समाधान पांचवे दिन गुरुवार को भी नहीं हो सका है। पालिका प्रशासन ने पुलिस इमदाद लेकर कचरा निस्तारण कराना तय किया है। कस्बे में पांच दिन से कचरा निस्तारण की समस्या चल रही है।
बणी क्षेत्र के लोग पालिका कर्मचारियों को नगरपालिका की जमीन में कचरा नहीं डालने दे रहे हैं। हालांकि दूसरी जगह कचरा और मृत पशु डालने के लिए जमीन आबंटन की कार्रवाई चल रही है लेकिन जमीन आवंटन होने तक भी बणी क्षेत्र के लोग कचरा डालने का विरोध कर रहे हैं। हालात देखकर पालिका प्रशासन ने गुरुवार को छुट्टी के दिन पार्षदों को पालिका दफ्तर बुलाया। बैठक में पार्षदों ने चर्चा करते हुए कहा कि इससे बडी शर्म की क्या बात होगी कि पालिका प्रशासन को अपनी ही जमीन में कचरा निस्तारण करने के लिए ऐसे लोगों से मोहल्लत मांगनी पड़ रही है जो खुद अतिक्रमी हैं। कचरा निस्तारण की समस्या का ऐसे लोग विरोध कर रहे हैं जो खुद सरकार की जमीन पर अतिक्रमण किए बैठे हैं।
पालिका उपाध्यक्ष अमरसिंह मीणा ने प्रस्ताव रखा कि बणी क्षेत्र की जमीन का नक्शा निकलवाकर राजस्व कर्मचारियों से नपती करवाई जाए और सबसे पहले अतिक्रमियों को सरकारी जमीन से बेदखल किया जाए। पार्षद अजय तसीड़ ने कहा कि कस्बे में पांच दिन से कचरा नहीं उठाया जा रहा है ऐसे में बीमारी फैलने की आशंका हो रही है और पालिका प्रशासन समस्या को गंभीरता से नहीं ले रहा है। उन्होंने कहा कि समस्या का समाधान कराने के लिए अगर पालिका प्रशासन को सख्त कदम उठाने पड़े तो उठाए जाने चाहिए। चेयरमैन प्रतिनिधि पूर्व पार्षद भोमाराम सैनी के नेतृत्व में पार्षदों का एक शिष्ट मंडल मौके पर पहुंचा तो लोगों ने चेयरमैन हाय-हाय के नारे लगाने शुरू कर दिए। प्रतिनिधि मंडल ने वापस पालिका दफ्तर पहुंचकर पुलिस इमदाद लेकर कचरा निस्तारण करवाया जाना तय किया। शुक्रवार को पालिका प्रशासन पुलिस इमदाद लेकर समस्या का समाधान करवाएगा तथा विरोध करने वाले लोगों के खिलाफ राजकार्य में बाधा डालने के मुकदमे दर्ज करवाए जाएंगे। इस अवसर पर ईओ सुरेश वर्मा, एसआई रामरछपाल सैनी, सहायक मुन्नालाल, पालिका उपाध्यक्ष अमरसिंह मीणा, पार्षद बंशीधर राठी, भोमाराम सैनी, अजय तसीड़, पूर्व पार्षद बाबूभाई बारूदगर, अब्दुल अजीज कच्छावा, पूर्व चेयरमैन छोटूराम कबाड़ी आदि मौजूद थे।
^आपसीसमझाइश से कचरा निस्तारण की समस्या का हल निकालने का प्रयास किया लेकिन बणी क्षेत्र के लोग नहीं माने। शुक्रवार को आपसी सहमति नहीं बनने पर पुलिस इमदाद लेकर निस्तारण करवाया जाएगा। -सुरेशवर्मा, ईओ पालिका उदयपुरवाटी
^सभीपार्षदों को साथ लेकर कचरा निस्तारण की समस्या का हल निकालने का प्रयास किया लेकिन संभव नहीं हो सका। कस्बे के लोगों को गंदगी की परेशानी से बचाने के लिए ठोस कदम उठाए जाएंगे। -पुष्पासैनी, चेयरमैन, उदयपुरवाटी।
उदयपुरवाटी मुख्य बाजार में पोस्टऑफिस के निकट पूरे रास्ते में बिखरा पड़ा कचरा।
hin_Deva awa_Deva bho_Deva hin_Deva hin_Deva hin_Deva hin_Deva hin_Deva awa_Deva